หุ้น14ธ.ค.ปิดร่วง7.13จุด
หุ้น14ธ.ค.ร่วงตามตลาดยุโรปปิดที่ 1,023.48จุด ลดลง 7.13 จุด มูลค่าซื้อขาย 22,558.31 ล้านบาท
14 ธ.ค. 2554

หุ้น14ธ.ค.ร่วงตามตลาดยุโรปปิดที่ 1,023.48จุด ลดลง 7.13 จุด มูลค่าซื้อขาย 22,558.31 ล้านบาท




ดัชนีตลาดหลักทรัพย์แห่งประเทศไทย วันที่ 14 ธ.ค. แม้ว่า จะสามารถพยุงตัวอยู่ในแดนบวกได้ในการซื้อขายภาคเช้า โดยดัชนีสูงสุดของวันอยู่ที่ 1,037.31 จุด แต่หลังจากเปิดทำการในช่วงบ่าง ดัชนีดิ่งลงตามตลาดหุ้นยุโรป จนกระทั่งปิดที่ 1,023.48 จุด ลดลง 7.13 จุด ซึ่งเป็นระดับที่ต่ำสุดของวัน มูลค่าซื้อขาย 22,558.31 ล้านบาท
นายชัย จิรเสวีนุประพันธ์ ผู้อำนวยการฝ่ายกลยุทธ์ลงทุน บริษัทหลักทรัพย์ (บล.) โนมูระ พัฒนสิน กล่าวว่า  ตลาดหุ้นไทยปรับลดลงหลังจากตลาดยุโรปเปิดทำการ และไม่มีข่าวดีเข้ามาเพิ่ม ทั้งยังมีความกังวลว่า S&amp;P ออกมาเตือนว่าตราสารหนี้ในยูโรโซนจำนวนมากมีความเสี่ยงที่จะถูกปรับลดความน่าเชื่อถือ ประกอบกับ IMF ที่คาดว่า เศรษฐกิจกรีซยังเป็นเชิงลบ
ขณะที่ภาพรวมของตลาดหุ้นไทย นายชัย กล่าวว่า นักลงทุนเลือกลงทุนเป็นรายตัว ในกลุ่มพลังงานและสื่อสาร เนื่องจากปัจจัยในประเทศไม่มีปัจจัยบวกที่โดดเด่น รวมทั้งปริมาณการซื้อขายเริ่มลดลงจากที่เคยซื้อขายประมาณ 3 หมื่นล้านบาท
สำหรับแนวโน้มในวันพรุ่งนี้ นายชัย คาดว่า หากไม่มีปัจจัยใหม่ๆ เข้ามา แนวต้านตลาดจะอยู่ที่ 1,040 จุด และแนวรับอยู่ที่ 1,020/1,014 จุด 
มูลค่าซื้อขาย 5 อันดับหลักทรัพย์ PTTGC  ปิด 61.75 บาท  -1.25 บาท หรือ -1.98%KTB  ปิด 14.70 บาท  -0.60 บาท หรือ -3.92%PTT  ปิด 313.00 บาท -5.00 บาท หรือ -1.57%  PTTEP ปิด 172.50 บาท +3.00 บาท หรือ +1.77%CPF ปิด 33.50 บาท +0.25 บาท หรือ +0.75%